CELEX: 32018D0807(02)
Language: lt
Date: 2018-08-03 00:00:00
Title: 2018 m. rugpjūčio 3 d. Komisijos įgyvendinimo sprendimas dėl Europos Parlamento ir Tarybos reglamento (ES) Nr. 1308/2013 94 straipsnio 1 dalies d punkte nurodyto bendrojo dokumento ir nuorodos į paskelbtą vyno sektoriaus produkto specifikaciją paskelbimo Europos Sąjungos oficialiajame leidinyje („Uhlen Roth Lay“ (SKVN))

7.8.2018   
               
               
                  LT
               
               
                  Europos Sąjungos oficialusis leidinys
               
               
                  C 277/8
               
            
         KOMISIJOS ĮGYVENDINIMO SPRENDIMAS
         2018 m. rugpjūčio 3 d.
         dėl Europos Parlamento ir Tarybos reglamento (ES) Nr. 1308/2013 94 straipsnio 1 dalies d punkte nurodyto bendrojo dokumento ir nuorodos į paskelbtą vyno sektoriaus produkto specifikaciją paskelbimo Europos Sąjungos oficialiajame leidinyje
         
         („Uhlen Roth Lay“ (SKVN))
         (2018/C 277/04)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 97 straipsnio 3 punktą,
         kadangi:
         
                     (1)
                  
                  
                     Vokietija pateikė paraišką dėl pavadinimo „Uhlen Roth Lay“ apsaugos pagal Reglamento (ES) Nr. 1308/2013 II dalies II antraštinės dalies I skyriaus 2 skirsnį;
                  
               
                     (2)
                  
                  
                     Komisija išnagrinėjo tą paraišką pagal Reglamento (ES) Nr. 1308/2013 97 straipsnio 2 dalį ir padarė išvadą, kad ji atitinka to reglamento 93–96 straipsniuose, 97 straipsnio 1 dalyje ir 100–102 straipsniuose nustatytas sąlygas;
                  
               
                     (3)
                  
                  
                     siekiant suteikti galimybę pagal Reglamento (ES) Nr. 1308/2013 98 straipsnį pateikti prieštaravimo pareiškimą, Europos Sąjungos oficialiajame leidinyje reikia paskelbti minėto reglamento 94 straipsnio 1 dalies d punkte nurodytą bendrąjį dokumentą ir nuorodą į produkto specifikaciją, paskelbtą vykstant išankstinei nacionalinei paraiškos dėl pavadinimo „Uhlen Roth Lay“ apsaugos nagrinėjimo procedūrai,
                  
               NUSPRENDĖ:
         
            Vienintelis straipsnis
            Pagal Reglamento (ES) Nr. 1308/2013 94 straipsnio 1 dalies d punktą parengtas bendrasis dokumentas ir nuoroda į paskelbtą produkto „Uhlen Roth Lay“ (SKVN) specifikaciją pateikiami šio sprendimo priede.
            Remiantis Reglamento (ES) Nr. 1308/2013 98 straipsniu, per du mėnesius nuo šio sprendimo paskelbimo Europos Sąjungos oficialiajame leidinyje galima paprieštarauti šio straipsnio pirmoje pastraipoje nurodyto pavadinimo apsaugai.
         
         
            Priimta Briuselyje 2018 m. rugpjūčio 3 d.
            
               
                  Komisijos vardu
               
               Phil HOGAN
               
                  Komisijos narys
               
            
         
         
            (1)  OL L 347, 2013 12 20, p. 671.
      
      
         
            PRIEDAS
            BENDRASIS DOKUMENTAS
            
               „Uhlen Roth Lay“
            
            
               PDO-DE-02083
            
            
               Paraiškos pateikimo data: 2015 3 26
            
            1.   Registruojamas (-i) pavadinimas (-ai)
            
            „Uhlen Roth Lay“
            2.   Geografinės nuorodos tipas
            
            SKVN – saugoma kilmės vietos nuoroda
            3.   Vynuogių produktų kategorijos
            
            
                     
                        1.
                     
                     
                        Vynas
                     
                  
                     
                        5.
                     
                     
                        Rūšinis putojantis vynas
                     
                  4.   Vyno (-ų) aprašymas
            
            
               Rūšinis vynas
            
            Baltieji „Riesling“ vynai brandinami „Uhlen Roth Lay“ valdoje. Yra trys vynuogių produktų rūšys, kurių kiekvienai būdingos šiek tiek skirtingos savybės: rūšinis vynas, specialių būdingų savybių turintis vynas („Prädikatswein“) ir „Sekt b.A.“ vynas (rūšinis putojantis vynas iš nustatytų regionų).
            Jauni „Uhlen Roth Lay“ vynai būna blyškiai geltonos, kartais žalsvos spalvos. Produktui bręstant spalva intensyvėja, o visiškai subrendęs vynas tampa malonios sodrios aukso spalvos. Vynų aromatams būdingas vaisių natų ir vos juntamų tipinių skalūno mineralų pokvapių žaismas – jie dažnai išskiriami dėl vėsaus metalinio, tačiau prislopinto aštrumo, burnoje paliekančio rafinuotą pojūtį. Daugeliu atvejų vynai pasižymi tik keletu žinomų vaisių aromatų. Kartais juntami prinokusių rudeninių obuolių pokvapiai, o kartais – subtilus našlaičių ir saldymedžio kvapas.
            Bendrosios analitinės savybės
            
                        Didžiausia bendra alkoholio koncentracija (tūrio %)
                     
                     
                        15,0 
                     
                  
                        Mažiausia faktinė alkoholio koncentracija (tūrio %)
                     
                     
                        11,5 
                     
                  
                        Mažiausias bendrasis rūgštingumas
                     
                     
                        5,0  g/l vyno rūgšties ekvivalento
                     
                  
                        Didžiausias lakusis rūgštingumas (miliekvivalentais litre)
                     
                     
                        1,08 
                     
                  
                        Didžiausias bendras sieros dioksido kiekis (miligramais litre)
                     
                     
                        250
                     
                  
               Specialių būdingų savybių turintis vynas („Prädikatswein“) („Auslese“)
            
            Baltieji „Riesling“ vynai brandinami „Uhlen Roth Lay“ valdoje. Yra trys vynuogių produktų rūšys, kurių kiekvienai būdingos šiek tiek skirtingos savybės: rūšinis vynas, specialių būdingų savybių turintis vynas („Prädikatswein“) ir „Sekt b.A.“ vynas (rūšinis putojantis vynas iš nustatytų regionų).
            Jauni „Uhlen Roth Lay“ vynai būna blyškiai geltonos, kartais žalsvos spalvos. Produktui bręstant spalva intensyvėja, o visiškai subrendęs vynas tampa malonios sodrios aukso spalvos. Vynų aromatams būdingas vaisių natų ir vos juntamų tipinių skalūno mineralų pokvapių žaismas – jie dažnai išskiriami dėl vėsaus metalinio, tačiau prislopinto aštrumo, burnoje paliekančio rafinuotą pojūtį. Daugeliu atvejų vynai pasižymi tik keletu žinomų vaisių aromatų. Kartais juntami prinokusių rudeninių obuolių pokvapiai, o kartais – subtilus našlaičių ir saldymedžio kvapas. Pirmiau aprašytų aromatų ir skonių įvairovei būdingas saldumas, o „Auslese“ vynų saldumas – subtilus.
            Bendrosios analitinės savybės
            
                        Didžiausia bendra alkoholio koncentracija (tūrio %)
                     
                     
                        41,0 
                     
                  
                        Mažiausia faktinė alkoholio koncentracija (tūrio %)
                     
                     
                        5,5 
                     
                  
                        Mažiausias bendrasis rūgštingumas
                     
                     
                        7,0  g/l vyno rūgšties ekvivalento
                     
                  
                        Didžiausias lakusis rūgštingumas (miliekvivalentais litre)
                     
                     
                        2,1 
                     
                  
                        Didžiausias bendras sieros dioksido kiekis (miligramais litre)
                     
                     
                        350
                     
                  
               Specialių būdingų savybių turintis vynas („Prädikatswein“) („Beerenauslese“, „Trockenbeerenauslese“ ir „Eiswein“)
            
            Baltieji „Riesling“ vynai brandinami „Uhlen Roth Lay“ valdoje. Yra trys vynuogių produktų rūšys, kurių kiekvienai būdingos šiek tiek skirtingos savybės: rūšinis vynas, specialių būdingų savybių turintis vynas („Prädikatswein“) ir „Sekt b.A.“ vynas (rūšinis putojantis vynas iš nustatytų regionų).
            Jauni „Uhlen Roth Lay“ vynai būna blyškiai geltonos, kartais žalsvos spalvos. Produktui bręstant spalva intensyvėja, o visiškai subrendęs vynas tampa malonios sodrios aukso spalvos. Vynų aromatams būdingas vaisių natų ir vos juntamų tipinių skalūno mineralų pokvapių žaismas – jie dažnai išskiriami dėl vėsaus metalinio, tačiau prislopinto aštrumo, burnoje paliekančio rafinuotą pojūtį. Daugeliu atvejų vynai pasižymi tik keletu žinomų vaisių aromatų. Kartais juntami prinokusių rudeninių obuolių pokvapiai, o kartais – subtilus našlaičių ir saldymedžio kvapas. Pirmiau aprašytų aromatų ir skonių įvairovei būdingas saldumas: „Auslese“ vynų saldumas subtilus, o „Beerenauslese“ vynų – tirštesnis, gali būti ir su medaus prieskoniu. Šie vynų skonio aspektai dar ryškesni „Trockenbeerenauslese“ vynuose. „Eiswein“ vynai be pirmiau aprašytų aromatų ir skonių įvairovės pasižymi ir pikantišku rūgštumu.
            Bendrosios analitinės savybės
            
                        Didžiausia bendra alkoholio koncentracija (tūrio %)
                     
                     
                        41,0 
                     
                  
                        Mažiausia faktinė alkoholio koncentracija (tūrio %)
                     
                     
                        5,5 
                     
                  
                        Mažiausias bendrasis rūgštingumas
                     
                     
                        7,0  miliekvivalento litre
                     
                  
                        Didžiausias lakusis rūgštingumas (miliekvivalentais litre)
                     
                     
                        2,1 
                     
                  
                        Didžiausias bendras sieros dioksido kiekis (miligramais litre)
                     
                     
                        400
                     
                  
               „Sekt b.A.“ (rūšinis putojantis vynas iš nustatytų regionų)
            
            Baltieji „Riesling“ vynai brandinami „Uhlen Roth Lay“ valdoje. Yra trys vynuogių produktų rūšys, kurių kiekvienai būdingos šiek tiek skirtingos savybės: rūšinis vynas, specialių būdingų savybių turintis vynas („Prädikatswein“) ir „Sekt b.A.“ vynas (rūšinis putojantis vynas iš nustatytų regionų).
            Jauni „Uhlen Roth Lay“ vynai būna blyškiai geltonos, kartais žalsvos spalvos. Produktui bręstant spalva intensyvėja, o visiškai subrendęs vynas tampa malonios sodrios aukso spalvos. Vynų aromatams būdingas vaisių natų ir vos juntamų tipinių skalūno mineralų pokvapių žaismas – jie dažnai išskiriami dėl vėsaus metalinio, tačiau prislopinto aštrumo, burnoje paliekančio rafinuotą pojūtį. Daugeliu atvejų vynai pasižymi tik keletu žinomų vaisių aromatų. Kartais juntami prinokusių rudeninių obuolių pokvapiai, o kartais – subtilus našlaičių ir saldymedžio kvapas. Putojančio vyno gamyboje naudojamas anglies dioksidas sustiprina ir paryškina „Sekt b.A.“ vynams būdingą pirmiau aprašytą „Prädikatswein“ vynų aromatų ir skonių įvairovę.
            Bendrosios analitinės savybės
            
                        Didžiausia bendra alkoholio koncentracija (tūrio %)
                     
                     
                        13,5 
                     
                  
                        Mažiausia faktinė alkoholio koncentracija (tūrio %)
                     
                     
                        11,5 
                     
                  
                        Mažiausias bendrasis rūgštingumas
                     
                     
                        5,0  g/l vyno rūgšties ekvivalento
                     
                  
                        Didžiausias lakusis rūgštingumas (miliekvivalentais litre)
                     
                     
                        1,08 
                     
                  
                        Didžiausias bendras sieros dioksido kiekis (miligramais litre)
                     
                     
                        185
                     
                  5.   Vyno gamybos metodai
            
            a.   
                  Pagrindiniai vynininkystės metodai
               
            
            Atitinkamas vynų gamybos apribojimas
            Neleidžiama naudoti: kalio sorbato, lizocimo, dimetilo dikarbonato, elektrodializės, alkoholio kiekio mažinimo, katijonų mainų, koncentravimo (koncentravimo šalčiu, osmoso, kūgio formos centrifugos), saldinimo vynuogių misa, ąžuolo drožlių ir preparatų.
            
               Rūšinis vynas
            
            Specifinis vynininkystės metodas
            
                         
                     
                     
                        Bent 88 ° pagal Ekslės skalę; didžiausias rūgštingumas = 7,5 g/l, pastiprinimas iki ne daugiau kaip 14,0 % tūrio.
                     
                  
                         
                     
                     
                        Iki 100 ° pagal Ekslės skalę ir spirituoti vynai: didžiausias liekamojo cukraus kiekis = „pusiau sausas“ pagal Vyno įstatymą.
                     
                  
                         
                     
                     
                        Daugiau kaip 100 ° pagal Ekslės skalę: didžiausias liekamojo cukraus kiekis = vynuogių misos svoris/3.
                     
                  
               Specialių būdingų savybių turintis vynas („Prädikatswein“), papildytas „Auslese“, „Beerenauslese“, „Trockenbeerenauslese“ ir „Eiswein“ vynais
            
            Specifinis vynininkystės metodas
            
                         
                     
                     
                        „Auslese“: bent 105 ° pagal Ekslės skalę, mažiausias liekamojo cukraus kiekis = 90 g/l;
                     
                  
                         
                     
                     
                        „Beerenauslese“: bent 130 ° pagal Ekslės skalę, mažiausias liekamojo cukraus kiekis = 150 g/l;
                     
                  
                         
                     
                     
                        „Trockenbeerenauslese“: bent 180 ° pagal Ekslės skalę, mažiausias liekamojo cukraus kiekis = 180 g/l.
                     
                  
                         
                     
                     
                        „Eiswein“: bent 130 ° pagal Ekslės skalę; mažiausias liekamojo cukraus kiekis = 150 g/l.
                     
                  
               „Sekt b.A.“ (rūšinis putojantis vynas iš nustatytų regionų)
            
            Specifinis vynininkystės metodas:
            
                         
                     
                     
                        tradicinė fermentacija buteliuose.
                     
                  b.   
                  Didžiausia išeiga
               
            
            70 hektolitrų iš vieno hektaro.
            6.   Nustatyta geografinė vietovė
            
            „Uhlen Roth Lay“ vietovė yra SKVN „Mosel“ vietovės (registracijos Nr. PDO-DE-A1270) dalis. „Uhlen Roth Lay“ vynuogynai įsikūrę Koberno ir Viningeno vietovėse, kurios yra Majeno-Koblenco rajone, Reino krašto-Pfalco federalinėje žemėje. Uleno valda nuo neatmenamų laikų žinoma kaip „Uhlen Roth Lay“ – taip ji pavadinta pagal aukščiausią virš vynuogynų iškilusio miško tašką ir rausvos spalvos uolienas. Vietovė prasideda pirmaisiais vynuogynais Beltalio slėnyje – sklypais Nr. 262/54 ir 156/53 – ir baigiasi sklypais Nr. 6/1, 117/1 ir 2394/3.
            SKVN „Uhlen Roth Lay“ žymimi produktai gali būti pagaminti registruotoje SKVN „Mosel“ vietovėje (registracijos Nr. PDO-DE-A1270). Nustatyta vietovė priklauso SKVN „Mosel“.
            „Uhlen Roth Lay“ valda užima 15,97 ha plotą.
            7.   Pagrindinės vyninių vynuogių veislės
            
            „Weißer Riesling“.
            8.   Ryšys (-iai) su geografine vietove
            
            „Uhlen Roth Lay“ vynuogynai įsikūrę terasiniame Mozelio žemupio kraštovaizdyje. „Uhlen Roth Lay“ terasos išsidėsčiusios tradiciškai – jos orientuotos į pietus ir yra iškilusios maždaug 75–210 metrų virš jūros lygio. Vidutinė pastarųjų penkerių metų temperatūra buvo gana aukšta – 11,6 °C – kaip ir galima tikėtis tokiame nedideliame aukštyje. Nedidelis kritulių kiekis (maždaug 620 mm) ir didelis saulės šviesos valandų skaičius (1 922) sukuria mikroklimatą, kuris ganėtinai skiriasi nuo kitų SKVN „Mosel“ vietovių ir dėl kurio susidaro sąlygos ypatingam vynuogių sunokimui (didelė potencinė alkoholio koncentracija su nedideliu rūgštingumu ir subrendusiais fenoliais). Sakoma, kad šie vynai itin išraiškingi ir labai sodraus skonio. Ypatingos „Uhlen Roth Lay“ regiono geologinės sąlygos padeda vynuogėms pasiekti fiziologinį sunokimą ir suformuoja išskirtinį čia gaminamų vynų skonį. Kalbant apie geologinį laikotarpį, „Uhlen Roth Lay“ regionas priklauso devono sistemai, apatinio devono serijai. Konkrečiau kalbant, vietovę sudaro Oberemso ir Lanšteino subsluoksnių nuosėdos (kurių sudėtyje yra Emso kvarcito) ir senesnė Hohenreino sluoksnių dalis. Uolienų sudėtyje daug magnio, aliuminio ir ypač geležies. Kai kurias uolienas sudaro 8 % geležies oksidų, tarp smėlio grūdelių išsidėsčiusių 0,25 mm dydžio žirneliais. Atskirus grūdelius jungia kvarcas – dėl jo uoliena tokia kieta. Susidaręs išdūlėjęs uolėtas dirvožemis yra pradžiažemis, kurį sudaro įvairūs skalūnai, daugiausia dumblingi ir smėlingi skalūnai. Dirvožemio pH mažesnis nei gretimose SKVN vietovėse (maždaug 6,0, palyginti su gretimomis vietovėmis, kuriose pH – 7,5). Tai, kad dirvožemio sudėtyje palyginti nedaug molio dalelių, bet daug akmens (daugiau kaip 50 %), reiškia, kad dirvožemis gerai praleidžia orą iki pat apatinių sluoksnių. Dėl to, taip pat dėl ypatingos mikrofloros bei mikrofaunos šio regiono vynai, palyginti su gretimose SKVN vietovėse gaminamais vynais, pasižymi labai skirtingomis organoleptinėmis savybėmis. Daugelis „Uhlen Roth Lay“ vynų yra itin rafinuoti. Jauni vynai paprastai būna labai prislopinti, tačiau gali būti labai ilgai brandinami.. Žmogaus įtaka grindžiama tūkstančius metų besitęsiančia vynuogių auginimo tradicija. Meną sodinti vynuogynus terasose, sutvirtintose sausų akmenų sienomis, galima sieti su romėnų laikais. 380 mūsų eros metais romėnų poetas Ausonijus tokias konstrukcijas vadino „amfiteatrais“. Dar vienas tokios praktikos įrodymas yra terasose rastos romėnų monetos, kurios greičiausiai buvo skirtos aukojimui. Nuo tada šioje vietovėje gamintas vynas. Bėgant amžiams gamybos kokybė nuolat gerėjo, nes buvo išvestos naujos vynuogių veislės (nuo XIX a. pradžios – „Riesling“ veislė) ir nauji jų formavimo būdai (krūmo forma, formavimas ant kuolų ar vielos rėmų). Pastaraisiais dešimtmečiais dėl didėjančio sąmoningumo aplinkos apsaugos srityje imta vis mažiau ir mažiau naudoti labai tirpias mineralines trąšas. Todėl į dirvožemį grįžo natūralios mikrofloros ir mikrofaunos populiacijos. Dėl to maistinių medžiagų įsisavinimas ir katijonų mainų procesai vis dažniau susiję su simbiotine sudėtingų molekulių sąveika su ant šakniaplaukių randamais mikrobais. Šie mikrobai perneša dirvožemyje esančias specifines organines medžiagas ir mineralus, todėl vyno skonis tampa dar unikalesnis.
            Pirmiau aprašytas ryšys vienodai taikomas ir „Sekt b.A.“ vynams.
            9.   Kitos pagrindinės sąlygos
            
            
               Teisinis pagrindas
            
            Nacionalinė teisė.
            
               Kitų sąlygų tipas
            
            Papildomi ženklinimo reikalavimai.
            
               Sąlygos aprašymas
            
            Etiketėse ir ant pakuočių pateiktina informacija apibrėžta galiojančiuose Europos Sąjungos, Vokietijos Federacinės Respublikos ir Reino krašto-Pfalco federalinės žemės įstatymuose ir kituose teisės aktuose. Prieš vartojant su šia kilmės vietos nuoroda susijusius tradicinius terminus, vynas turi būti oficialiai patikrintas. Tik tiems vynams, kurie atitiko su tuo oficialiu patikrinimu susijusius konkrečius reikalavimus, yra išduodamas oficialus patikrinimo numeris, kuris susideda iš kelių skaitmenų, nurodančių tikrinimo įstaigą, valdos numerį, patikrinimui pateiktų vynų skaičių ir metus, kuriais jie buvo pateikti arba kuriais buvo išduotas patikrinimo numeris. Etiketėje turi būti nurodytas patikrinimo numeris. Tradiciniai terminai „Qualitätswein“, „Prädikatswein“ ir „Sekt b.A.“ yra susiję su kilmės vietos nuoroda ir gali pakeisti SKVN nuorodą.
            
               Nuoroda į produkto specifikaciją
            
            http://www.ble.de/DE/04_Programme/09_EU-Qualitaetskennzeichen/02_EUBezeichnungenWein/Antraege.html?nn=3057588.